[{"text_idx": "#000000", "text": "HomeNeli viga, millega kindlustad, et su veebipood ja\u0308a\u0308b klientideta"}, {"text_idx": "#000001", "text": "Veebis ostlemine on u\u0308ha populaarsem ja e-poe loomine vo\u0303ib tunduda lihtne viis, kuidas oma a\u0308ri laiendada. Samas vo\u0303id e-poe loomisel teadmatusest vigu teha, mis nullivad sinu pingutused. Finestmedia e-kaubanduse valdkonna juht Martin Lond annab u\u0308levaate, millised on levinud vead, mis kliente e-poest eemale peletavad."}, {"text_idx": "#000002", "text": "Kaupmehe jaoks on e-poe na\u0308ol tegemist mugava lahendusega, sest e-pood on justkui vaateaken, kus kliendid kaupadega tutvuda saavad. Mis on aga need aspektid, mille ta\u0308helepanuta ja\u0308tmisel kliente hoopis kaotada vo\u0303id?"}, {"text_idx": "#000003", "text": "E-poe loomine vajab po\u0303hjalikku planeerimist. Ettevo\u0303tte eesma\u0308rgist ja iseloomust so\u0303ltub, kas on vaja lihtsalt veebilehte lahtioleku aegade ja kontaktinfoga vo\u0303i on vaja e-poodi, kus klient saab ka tooteid osta ning need kohale toimetada lasta."}, {"text_idx": "#000004", "text": "Lisaks on oluline selgelt ma\u0308a\u0308ratleda e-poe sihtgrupp. Na\u0308iteks erakliendi ja a\u0308rikliendi teenindamine vo\u0303ivad olla va\u0308ga erinevad. A\u0308rikliendil peab olema vo\u0303imalus ku\u0308sida hinnapakkumist ja transporti mitmesse erinevasse sihtkohta, seevastu erakliendile kehtib u\u0308ks hind ja kaup toimetatakse u\u0308hte kohta."}, {"text_idx": "#000005", "text": "Vastavalt poe eesma\u0308rgile ja sihtgrupile tuleks valida ka e-poe platvorm. Valmis platvorme, millele e-pood ehitada, on ta\u0308na turul palju, kuid need ei pruugi ko\u0303igi vajadustega sobida. Va\u0308ikese ja tagasihoidlike vo\u0303imalustega e-poe on vo\u0303imalik pu\u0308sti panna ja kasutusele vo\u0303tta ainult arvuti ning internetiu\u0308henduse olemasolul, kui aga soovid luua skaleeritava, moodsa, turvalise, efektiivsete to\u0308o\u0308protsessidega kogu organisatsiooni ho\u0303lmava e-kaubaduse lahenduse, siis on soovituslik po\u0308o\u0308rduda spetsialistide poole."}, {"text_idx": "#000006", "text": "Arusaamatu ja raskesti leitav info toodete kohta"}, {"text_idx": "#000007", "text": "Et kliendid e-poodi kasutaksid, peab veebiplatvorm olema kasutajaso\u0303bralik \u2013 tooted peaksid olema kategooriatesse jagatud, kasutada tuleks ko\u0303rge kvaliteediga tootefotosid, toodete juures peaks olema informatiivsed kirjeldused ning vo\u0303imalus kasutada erinevaid sorteerimissu\u0308steeme."}, {"text_idx": "#000008", "text": "Veebileht tuleks luua nii, et see to\u0308o\u0308tab korrektselt mistahes nutiseadmes. Kui ostlemise kogemus telefonis on ebamugav ja klient ei leia vajaliku infot u\u0308les, peletab see ta eemale. Klient ku\u0308lastab kauplust to\u0303ena\u0308olisemalt ka tulevikus, kui ta on saanud meeldiva ostukogemuse osaliseks. E-pood vo\u0303imaldab koondada u\u0308hte kohta laia tootevaliku, kuid selleks, et veebipood suudaks olla edukas peab see tagama kliendile ka piisavalt u\u0308levaatliku tooteinfo."}, {"text_idx": "#000009", "text": "A\u0308ri kasvatamiseks on kasulik astuda Eesti piiridest va\u0308lja. Selleks, et Eesti veebipoes olev toode suudaks ka va\u0308lismaa poodide toodetega konkureerida on vaja, et tooteinfo ja kirjeldused oleksid vastavalt kohandatud. Kui esialgne tootekirjeldus on mo\u0303nes vo\u0303o\u0303rkeeles, siis kohaliku tarbija jaoks on vaja see to\u0303lkida. See on aga suur to\u0308o\u0308, mille jaoks on vaja o\u0303igeid to\u0308o\u0308riistu ning sageli ka muudatusi organisatsiooni to\u0308o\u0308korralduses. Na\u0308iteks tuleb otsustada, kes hakkab tegelema tooteinfo hankimise ja to\u0303lgete tellimisega. Samuti peab keegi tegelema tooteinfo pakettide haldamise ja info eri kanalite (e-pood, print, e-kirjad jms) vahel jagamisega."}, {"text_idx": "#000010", "text": "Klient eeldab, et veebipood muudab ta elu mugavamaks ja asukoht ei sea talle geograafilisi piiranguid ehk kui mu\u0308u\u0308davad esemed on Eesti teises otsas vo\u0303i hoopis va\u0308lismaal, jo\u0303uavad need temani sellest hoolimata mo\u0303istliku kiirusega. Oluline on ka see, et kui ostetud toode ei vasta kliendi ootustele, on tal vo\u0303imalik see lihtsa vaevaga tagasi saata vo\u0303i fu\u0308u\u0308silisse poodi tagastada."}, {"text_idx": "#000011", "text": "Sarnaselt fu\u0308u\u0308silise kaubandusega on turvalisus e-poes u\u0308lioluline. Klientide andmed peavad olema kaitstud ja maksetehingud turvalised \u2013 see on e-kaubanduse hu\u0308gieeni osa, mis peab olema tagatud"}, {"text_idx": "#000012", "text": "Eestis annab veebipoe kasutamisel kindlustunde \u201eTurvaline ostukoht\u201c ma\u0308rgis. See na\u0308itab, et ma\u0308rki kandvad veebipoed on Eesti E-kaubanduse Liidu poolt kontrollitud ning usaldusva\u0308a\u0308rsed."}, {"text_idx": "#000013", "text": "Finestmedia emafirma tegi suurinvesteeringu kinnisvaraidusse\nPriit Penjam: ta\u0308nane olukord on hea pinnas innovatsiooniks\nEttevo\u0303tete tehnoloogiline vo\u0303lg kuhjub ja ohustab nii mainet kui kliente\nFinestmedia juhatuse esimeheks saab Jan Urva\nB2B e-kaubanduse kuus trendi aastal 2023"}, {"text_idx": "#000014", "text": "Hoia end kursis meie tegemistega"}]